
פרוטוקול ישיבת מליאה 8/2026
מתאריך 26.7.2026


נוכחים:
ניצן פלג - ראש המועצה
אלון לרנר - שרונה
יום טוב בן ששון - מצפה נטופה
אופיר שיק - בית רימון
הדס דרי - אילניה
איל שוורץ - שדמות דבורה
אדיר פרץ - כפר קיש
גלית ארז - בית קשת
אבשלום חביב - ארבל
רוביק סמאג'א - גבעת אבני
אורי ריטוב - כפר חיטים
דדי בן דוד - מצפה
שלום אשכנזי -  לביא


נעדרים: 
יוסי יצחקי - שדה אילן
יוסף הלל - הזורעים
אבנר אליהו - כפר זיתים
ערן טל-אור - מסד
דודו ברגר - גבעת אבני


משתתפים נוספים:
נפתלי פרידלנדר - מנכ"ל המועצה
הלל רובינשטיין – מהנדס המועצה
רוני קינן – מנהלת מרכז קהילתי

על סדר היום:
1. "חיים במרחב המשותף" - התאמת שירותי המועצה לציבורים שונים לבין שמירה על מרחב ציבורי משותף – דיון ראשוני
2. התנגדות המועצה לבקשה להכרזה בותמ"ל - טבריה על "מתחם 10" 
3. אישור להארכת מגבלת גביה של חוק עזר פסולת עודפת
4. תיקון תקנון ועדת הנצחות
5. אישור למחיקת חובות אבודים
6. הקמת ועדת שימור
7. אישור תב"רים 
8. אישור תקציב כפר חיטים
9. הצגת דוחות תאגידים עירוניים
10. הצגת דוח רבעוני 1/2026



1. עדכוני ראש המועצה
ניצן פלג	מעדכן כי שלמה – גזבר המועצה, עבר אירוע רפואי מורכב במסגרת טיול בחו"ל. הוא עבר ניתוח חירום, אנחנו מאחלים החלמה מהירה ובינתיים נערכים לעבודה באגף כספים בהיעדרו. נערך סיור של הועדה החקלאית של המועצה ללמידה הדדית בדרום רמת הגולן. נערך במועצה סיור של יגאל צרפתי – סמנכ"ל מנהל הפיתוח במשרד החינוך, סיור חשוב שיעזור לנו לקדם מספר פרויקטים בתחום החינוך במרחב. קבלנו תשובה חיובית עקרונית מקרן רונסון שיתרמו תרומה משמעותית מאד של 3.6 מלש"ח לטובת סיום הקמת בית ספר שירת הגליל. נערך ביקור של יו"ר קק"ל במועצה – איש חיובי מאד שרתום ומכיר בחשיבות של המרחב הכפרי. הוא מקדם החלטה בקק"ל של השתתפות במיזמים בהיקף של 15 מלש"ח, על פני שלוש שנים – 5 מלש"ח בכל אחת מהשנים הקרובות.  זה יאפשר לנו לקדם פרויקטים ולצמצם את הלוואת הפיתוח שמכבידה על השוטף. בהתאם לחוקי העזר של המועצה, אנחנו מקדמים הוצאה של היטלי פיתוח משמעותיים בתקווה לרווחה בתחום הפיתוח. אנחנו נמצאים במאבק מזה תקופה נגד מיזמים של אגרו וולטאי. מדינת ישראל החליטה שלא חייב להיות צמוד דופן. עמדת המועצה והוועדה שיש לבחון את המיזמים בקפידה ולא לאשר איפה שלא מתאים מבחינה נופית ושטחים פתוחים. בוועדה המחוזית אושר, בקשנו דיון חוזר בנושא. 	

2. חיים במרחב המשותף
רוני קינן	המועצה משרתת אוכלוסייה מגוונת, בעלת אורחות חיים, תפיסות עולם ורמות שונות של זיקה למסורת ולדת. מציאות זו מחייבת את המועצה להעניק שירות רגיש, שוויוני ומכבד לכלל התושבים, תוך שמירה על מרחב ציבורי משותף. בשנים האחרונות מתרבות הבקשות להתאמת שירותי המועצה לצרכים דתיים, ובפרט להפרדה בין בנים לבנות, בין נשים לגברים ולעיתים גם בין אוכלוסיות שונות. בהיעדר מדיניות ברורה, מנהלי האגפים והמחלקות נאלצים להתמודד באופן פרטני עם כל בקשה, ללא קו מנחה מוסכם וללא מצפן ארגוני המגדיר את עמדת המועצה. מצב זה עלול להביא להחלטות לא אחידות, לקושי מול התושבים וליצירת תקדימים שונים. מטרת הדיון היא לגבש מסגרת עקרונית שתאזן בין הרצון לאפשר התאמות סבירות לציבור הדתי לבין הצורך לשמור על שירותים ציבוריים משותפים, שוויוניים ומכלילים.
		הצגת דוגמאות של מקרים שמציפים את המתחים בין הקהלים השונים. 

חברי המליאה הביעו את דעתם בנושא, והוחלט בשלב זה שלא לצאת לתהליך רב שיח בנושא ולנסח מסמך רשמי של המליאה, והמליאה סומכת ידיה על החלטות הנהלת המועצה והמרכז הקהילתי בנושא. 
 
3.	עמדת המועצה לבקשה להכרזה בותמ"ל - טבריה על "מתחם 10"
	הלל רובינשטיין	מנהל התכנון פנה למועצה בנוגע להכרזה על מתחם 10 כמתחם ותמ"ל וביקש את התייחסות מליאת המועצה. מציג את פרטי המתחם המוצע. לדעתי המקצועית יש להתנגד לבקשה ולגבולות המתחם המועצה מהסיבות הבאות: 

· לכיוון מערב לאורך כביש 77 זה נצמד לתכנית שלנו עם משרד הכלכלה להרחבת קדמת גליל ובולע גם את המסדרון האקולוגי שאמור להפריד בין הרחבת קדמת גליל למתחם 10.
· לכיוון דרום-מזרח המתחם לוקח שטח נרחב מאדמות הזורעים דרום-מזרחית למתחם האצטדיון, ונוגד את המדיניות של המועצה בנושא. בעיננו מעבר של כביש 768 באזור הזה, והתפתחות של טבריה בצד זה של כביש 768 מעבר למתחם האצטדיון אינה נכונה, ומהווה  כניסה לחטיבת נוף (בקעת יבנאל) חדשה שצריכה להישאר בשלמותה בגליל תחתון.  
· בגלל חוסר כדאיות כלכלית של התחדשות עירונית בשכונות וותיקות של וילות ושיכונים ב-3 קומות, רוצים לתכנן מתחמי מגורים ענקיים על שטחים פתוחים מחוץ לעיר. נוצר מצב אבסורדי שבו רמת הציפוף לה אנחנו נדרשים במסגרת תוכניות של הרחבות יישובים גבוהה משמעותית יותר מרמת הציפוף בחלופות האחרות שעומדות לרשות טבריה (כגון בשכונות הוותיקות בחלק העליון של העיר), זה נוגד את מדיניות מנהל התכנון ומאפשר לותמ"ל לבחור בבחירה הקלה – בנייה על שדות חקלאיים ושטחים פתוחים במקום לבצע ציפוף פנימי במסגרת "פינוי בינוי". 

הוחלט ברוב של 13 בעד, ללא מתנגדים וללא נמנעים להתנגד בתוקף למתחם 10 המוצע, ולבקשה להכרזה על מתחם 10 בטבריה במתכונת המוצעת, כעל מתחם מועדף לדיור לפי סעיף 3(א)(1)  לחוק לקידום הבניה במתחמים מועדפים, התשע"ד- 2014

4. 	אישור להארכת מגבלת גביה של חוק עזר
נפתלי פרידלנדר	אנחנו מבקשים להאריך את תוקף חוק עזר לגליל תחתון (פינוי פסולת ופסולת למחזור), התשפ"ה-2025. בחוק העזר, נקבע כי החל  מתאריך 21 בנובמבר 2026, הטלת היטל פינוי פסולת לפי חוק העזר, טעונה אישור מועצת המועצה ושל שר הפנים. המועצה שוקלת בימים אלו לעדכן את תעריפי החוק ולהתקשר עם חברה חיצונית לטובת הנושא. עם זאת, על מנת לא ליצור מצב בו המועצה לא תוכל לגבות את ההיטל עקב עיכוב כזה או אחר, המועצה מבקשת להאריך את תוקף מגבלת הגבייה עד לתאריך 31/12/27 או עד שיפורסם עדכון החוק וזאת על מנת לשמור על רצף גבייה במועצה.
הוחלט ברוב של 11 בעד, מתנגד אחד (רוביק סמאג'ה) ונמנע אחד (אבשלום חביב) לאשר את תוקף חוק העזר עד ליום 31.12.2027 או עד שיפורסם עדכון החוק (המוקדם מבין שני המועדים). 

[bookmark: _Hlk141245018]5.	אישור תב"רים
	אופיר שיק	מציג 5 תב"רים לאישור חברי המליאה, בהתאם לפירוט בטבלה המצ"ב. 

הוחלט ברוב של 13 בעד, ללא מתנגדים וללא נמנעים לאשר את התב"רים.


6.	אישור למחיקת חובות אבודים
	רוביק סמאג'ה	(יו"ר ועדת הנחות בארנונה) מציג פירוט לגבי 4 חייבים שמוצו מולם כל הליכי האכיפה והגבייה (חברות שאינן פעילות, ו/או פורקו). ועדת הנחות בארנונה המליצה להגדיר חובות אלו כחובות אבודים. 

הוחלט ברוב של 13 בעד, ללא מתנגדים וללא נמנעים, לאשר מחיקה של ארבעת החייבים שפורטו.  

7.	הקמת ועדת שימור
	נפתלי פרידלנדר	נערך לאחרונה סקר שימור ברחבי המועצה ואותרו מבנים רבים כפוטנציאליים לשימור. כעת אנחנו נדרשים להקים ועדה שתגדיר על אלו מהמבנים יחול חוק שימור אתרים. תפקיד הוועדה לאזן בין חשיבות השימור להיבטים קניינים. מומלץ שהוועדה לתכנון ובניה תכהן גם כועדת שימור. 
	
לאחר דיון בנושא, הוחלט ברוב של 13 בעד, ללא מתנגדים וללא נמנעים, כי בוועדה יכהנו:  אלון לרנר, הדס דרי ואורי ריטוב.   

8. 	תיקון תקנון ועדת הנצחות
	שלום אשכנזי	אנחנו מקדמים הנצחה של בני גורפינקל ז"ל על מבנה מרכז התרבות האזורי. על מנת למנוע אי הבנות וחוסר נעימויות וועדת הנצחות ממליצה לקבוע סטנדרט אחיד של הנצחה, על פיו המועצה תישא בעלות טקס ההנצחה ובעלות הכיתוב על המבנה. 
					
חברי המליאה ביקשו להוסיף כי ככל שמשפחה מעוניינת להוסיף הנצחה, היא צריכה לקבל את אישור הוועדה לאופי וסגנון ההנצחה, על מנת למנוע הנצחות שאינן מותאמות למבנה. 
בנוסף, הוצע כי יוגדר תקציב של כ 15 אש"ח לטובת ההנצחה כאמור לעיל (שילוט, טקס וכיוצא בזה). 

הוחלט ברוב של 13 בעד ללא נמנעים וללא מתנגדים, לאשר את התיקונים המבוקשים על ידי ועדת הנצחה לתקנון הנצחות. 

9. 	אישור תקציב כפר חיטים
	נפתלי פרידלנדר	בהתאם להנחיית מליאת המועצה בישיבה מס' 7/2026, בקשנו מיוסי אלימלך שמלווה את פעילות הוועד לבחון את התקציב שהוגש למועצה לאישור. יוסי עדכן כי לאחר שבחן את התקציב, הוא הוגש לפי כללי הדיווח של משרד הפנים ומביא לידי ביטוי את תוכניות הוועד לשנת 2026 בצורה טובה ומדויקת, לפיכך מבוקש לאשר את התקציב 
	אורי ריטוב		מבקש להעלות לאישור בקשת הצטרפות של שני חברים לוועדת ביקורת. 


לאחר דיון הוחלט כי מנכ"ל המועצה יפרסם מודעה הקוראת לתושבים להציע את מועמדותם לוועדת ביקורת והמועמדים השונים יובאו לאישור מליאת המועצה. 

10.	הצגת דוחות תאגידים עירוניים			
נפתלי פרידלנדר	מציג את הנתונים הפיננסיים של התאגידים העירוניים של המועצה לשנת 2025. 

11.	הצגת דו"ח רבעוני 1/2026
נפתלי פרידלנדר	מציג את הדו"ח הכספי של המועצה לרבעון ראשון של 2026. 


הישיבה הסתיימה: 20:00




____________________	                	 	        ____________________
   		       נפתלי פרידלנדר 		  			                                                      ניצן פלג
    	                מנכ"ל המועצה		 		 	                                                  ראש המועצה

